**มงกุฎราชาภิเษกพระเจ้าจอร์จที่ 4** (อังกฤษ: The Coronation Crown of George IV) เป็นมงกุฎองค์ที่ใช้สวมในพระราชพิธีบรมราชาภิเษกของพระเจ้าจอร์จที่ 4 ในปีค.ศ. 1821

การออกแบบ
---------

มงกุฎองค์นี้มีขนาดสูง 40 ซม. และประดับด้วยเพชรกว่า 12,314 เม็ด โดยถูกกล่าวกันว่าจะทำให้พระองค์ดูเหมือนเป็น "นกอันล้ำค่าแห่งตะวันออก" ตัวฐานมงกุฎทำจากทองคำ และเงิน จัดทำโดยฟิลิป ลีบาร์ท แห่งรันเดลล์และบริดจ์ ซึ่งเป็นช่างทองประจำราชสำนัก โดยออกแบบให้เสมือนดั่งหายตัวได้ภายใต้เพชรที่ประดับอยู่บนมงกุฎองค์นี้ โดยมีแผนการถอดลายดอกลิลลี่ หรือเฟลอร์-เดอ-ลีส์ออก โดยแทนด้วยกุหลาบ ธิสเทิล และแชมรอก ซึ่งเป็นดอกไม้สัญลักษณ์ของอังกฤษ สกอตแลนด์ และไอร์แลนด์ ซึ่งต่อมาแผนการนี้ได้ถูกปฏิเสธโดย College of Arms และมงกุฎองค์นี้ยังมีหมวกกำมะหยี่ด้านในเป็นสีน้ำเงินเข้ม ซึ่งแตกต่างจากองค์อื่นๆ ที่ใช้ในอังกฤษซึ่งจะเป็นกำมะหยี่สีม่วงหรือสีแดงอมม่วง โดยมงกุฎประกอบด้านบนยอดซึ่งเป็นลูกโลกและกางเขนแพตตี ซึ่งถูกรองรับโดยก้านทั้งสี่ ซึ่งเป็นลวดลายใบโอ้ค ซึ่งด้านล่างสุดของแต่ละก้านจะเป็นลายกางเขนแพตตี ระหว่างก้านยอดจะเป็นลวดลายดอกลิลลี่ หรือเฟลอร์-เดอ-ลีส์ และด้านในบุเป็นผ้ากำมะหยี่

ชะตากรรม
--------

เนื่องจากการเลื่อนวันพระราชพิธีบรมราชาภิเษกของพระเจ้าจอร์จที่ 4 อันสืบเนื่องมาจากคดีของพระราชินีคาโรลีน และมูลค่ารวมของมงกุฎองค์นี้สูงถึง 24,425 ปอนด์ ภายหลังจากพระราชพิธีบรมราชาภิเษก พระองค์ได้พยายามที่จะเก็บมงกุฎองค์นี้ไว้ และพยายามโน้มน้าวให้รัฐบาลซื้อไว้เพื่อที่พระองค์จะได้ใช้ทรงในรัฐพิธีเปิดประชุมสภาประจำปี แต่เนื่องจากมีมูลค่าสูงเกินไป มงกุฎองค์นี้ได้ถูกถอดอัญมณีออกคืนในปีค.ศ. 1823 และไม่ได้ถูกใช้ทรงโดยพระมหากษัตริย์พระองค์อื่นอีกเลย

พระเจ้าจอร์จที่ 4 ได้ทรงซื้อแบบจำลองเท่าขนาดจริงที่ทำขึ้นด้วยทองเหลืองในมูลค่าเพียง 38 ปอนด์ ที่มีจารึกเขียนว่า "แบบจำลองของมงกุฎอิมพิเรียลไดมอนด์ซึ่งสมเด็จพระเจ้าจอร์จที่ 4 ทรงในพระราชพิธีบรมราชาภิเษกในวันที่ 19 กรกฎาคม ค.ศ. 1821"

  

มงกุฎองค์นี้หลังจากที่ถูกถอดอัญมณีแล้ว ได้ถูกปล่อยเช่าให้กับพิพิธภัณฑ์ลอนดอนตั้งแต่ปีค.ศ. 1933 จนถึง ค.ศ. 1985 ต่อมาได้ถูกซื้อโดยบริษัทแอสเปรย์ในปีค.ศ. 1987 และต่อมาถูกซื้อโดยเจ้าชายเจฟรี โบลเกียห์ แห่งบรูไน ซึ่งต่อมาได้เสนอให้กับสหราชอาณาจักร โดยในปีค.ศ. 1995 ได้มีการตีมูลค่าถึง 376,000 ปอนด์ในระหว่างการขออนุญาตส่งออกไปยังสหรัฐอเมริกา โดยต่อมาได้ถูกปฏิเสธการอนุญาตโดยคณะกรรมการตรวจสอบการส่งออกศิลปะ ในปัจจุบันมงกุฎองค์นี้อยู่ในงานสะสมศิลปะหลวงของพระราชวงศ์อังกฤษ และได้ถูกจัดแสดงไว้ที่หอคอยลอนดอนตั้งแต่ปีค.ศ. 1996 เป็นต้นมา โดยใช้เพชรที่ยืมจากเดอเบียร์สที่มีมูลค่าถึง 2 ล้านปอนด์ในการจัดแสดงเคียงคู่กับมงกุฎองค์นี้เพื่อให้ผู้เยี่ยมชมเห็นภาพถึงปริมาณเพชรที่ใช้ในประดับมงกุฎองค์ในอดีต

ดูเพิ่ม
-------

* มงกุฎเซนต์เอ็ดเวิร์ด
* มงกุฎพระเจ้าจอร์จที่ 4

อ้างอิง
-------

1. ↑  Tessa Rose (1992). *The Coronation Ceremony of the Kings and Queens of England and the Crown Jewels*. HM Stationery Office. p. 85. ISBN 978-0-11-701361-2.
2. ↑  แม่แบบ:Royal Collection
3. ↑  Cyril Davenport (1897). *The English Regalia*. K. Paul, Trench and Trübner. p. 13.
4. 1 2  Kenneth J. Mears; Simon Thurley; Claire Murphy (1994). *The Crown Jewels*. Historic Royal Palaces Agency. pp. 6–7. ASIN B000HHY1ZQ.
5. ↑  แม่แบบ:Royal Collection
6. ↑  "Crown Jewels". *Parliamentary Debates (Hansard)*. Vol. 268. United Kingdom: House of Commons. 18 December 1995. col. 853W. เก็บถาวร 2021-08-11 ที่ เวย์แบ็กแมชชีน
7. ↑  "Crown Jewels". *Parliamentary Debates (Hansard)*. Vol. 268. United Kingdom: House of Commons. 12 December 1995. col. 566W. เก็บถาวร 2021-08-11 ที่ เวย์แบ็กแมชชีน
8. ↑  Reviewing Committee on the Export of Works of Art (1995). *Export of Works of Art: 1994–95*. HM Stationery Office. pp. 48–50.
9. ↑  Stephen Goodwin (17 December 1996). "Crowning glory at Tower exhibition". *Independent*. สืบค้นเมื่อ 7 July 2016.
10. ↑  "Crown Jewels Factsheet" (PDF). Historic Royal Palaces. สืบค้นเมื่อ 20 January 2016.

ดูเพิ่ม
-------

* เครื่องราชกกุธภัณฑ์แห่งสหราชอาณาจักร

| * ด
* ค
* ก
เครื่องราชกกุธภัณฑ์สหราชอาณาจักร |
| --- |
| มงกุฎ: | 

|  |  |
| --- | --- |
| มงกุฎองค์สำคัญ | 
* มงกุฎเซนต์เอ็ดเวิร์ด
* มงกุฎอิมพีเรียลสเตต

 |
| มงกุฎพระราชินี | 
* มงกุฎพระราชินีเอลิซาเบธ
* มงกุฎพระราชินีแมรี
* มงกุฎพระราชินีแมรีแห่งโมดีนา
* มงกุฎพระราชินีอเล็กซานดรา
* มงกุฎพระราชินีอเดลเลด

 |
| จุลมงกุฎ | 
* จุลมงกุฎเจ้าชายจอร์จแห่งเวลส์
* จุลมงกุฎเจ้าชายเฟรดเดอริคแห่งเวลส์
* จุลมงกุฎเจ้าชายชาร์ลส์แห่งเวลส์

 |
| มงกุฎองค์อื่น ๆ | 
* มงกุฎแห่งอินเดีย
* มงกุฎเพชรพระราชินีนาถวิคตอเรีย
* มงกุฎพระเจ้าจอร์จที่ 4
* มงกุฎแห่งสกอตแลนด์
* มงกุฎพระเจ้าจอร์จที่ 1
* มงกุฎราชาภิเษกพระเจ้าจอร์จที่ 4
* มงกุฎทิวดอร์

 |

 |  |
| คทา: | 
* คทากางเขน
* คทานกพิราบ
* คทาแห่งสกอตแลนด์

 |
| ดาบ: | 
* ดาบแห่งการประทาน
* ดาบแห่งความกรุณา
* ดาบแห่งสกอตแลนด์

 |
| อัญมณี: | 
* เพชรคัลลินัน
* เพชรโคอินัวร์
* ทับทิมเจ้าชายดำ
* แซฟไฟร์เซนต์เอ็ดเวิร์ด
* แซฟไฟร์สจวต

 |
| กกุธภัณฑ์แบ่งตามรัฐ: | 
* เครื่องราชกกุธภัณฑ์อังกฤษ
* เครื่องราชกกุธภัณฑ์ไอร์แลนด์
* เครื่องราชกกุธภัณฑ์สกอตแลนด์
* เครื่องราชกกุธภัณฑ์เวลส์
* เครื่องราชกกุธภัณฑ์สหราชอาณาจักร

 |
| อื่น ๆ: | 
* เครื่องราชอิสริยาภรณ์เซนต์แพทริก
* ลูกโลกประดับกางเขน
* หินแห่งสโคน

 |
| ดูเพิ่ม | 
* เครื่องเพชรในพระราชินีนาถเอลิซาเบธที่ 2

 |